ஆனதேது அழிவதேது அப்புறத்தில் அப்புறம்  ஈனதேது ராமராம ராம என்ற நாமமே (12)    நான் என்று ஆனது எது? நீ என்பது எது? ஞாமாகி நமக்குள் நடுவாக நின்றது என்ன? கோனாகி இவ்வுடலை ஆட்சி செய்வது எது? குருவாக அமைந்திருப்பது எது? அது என்பதை எதுவென்று கூறிடுங்கள் எமக்குள மக்களே! ஆதியாக ஆனது எது? அது நம் உடம்பில் அழியாத பொருளாய் நின்றது எது? அது நம் உடம்பிலேயே அப்புரத்துக்கும் அப்புறமாய் வெளியாக நின்று உடல் அழிந்த பிறகும் கூட வருவது எது என்பதை நன்கு சிந்தித்து அறிந்து கூறுங்கள். இவை யாவும் ஒன்றே என அறிவை அறியவைத்து நம் பிறவியை ஈடேற்ற சரியானது இராம நாமமே என்பதை உணர்ந்து இராம மந்திரத்தை ஓதுங்கள்.  யோக நிலை  சாத்திரங்கள் ஓதுகின்ற சட்டநாத பட்டரே  வேர்த்து இரைப்பு வந்தபோது வேதம் வந்து உதவுமோ  மாத்திரைப்போ தும்முளே மறிந்து தொக்க வல்லிரேல்  சாத்திரப்பை நோய்கள் ஏது சத்தி முத்தி சித்தியே (13) 